text:
този случай съдържащите се в глава 5 [Пенсии за старост и
 пенсии на преживели лица] от дял III [Специални разпоредби относно различните
 категории обезщетения] от протокола позовавания на „осигурителни периоди“ се
 тълкуват като позовавания на осигурителни периоди, завършени от:
 (i) съпруг(а) или бивш съпруг(а), когато искът се подава от:
 - омъжена жена; или
 - лице, чийто брак е прекратен по друг начин освен поради смъртта
 на съпруга/ата; или
 (ii) бивш(а) съпруг(а), когато искането е предявено от:
 - вдовец, който непосредствено преди пенсионна възраст няма
 право на надбавки за овдовял родител; или
 - вдовица, която непосредствено преди пенсионна възраст няма
 право на надбавки за овдовяла майка, овдовял родител или
 пенсия за вдовица, или която има право единствено на свързана с
 възрастта пенсия за вдовица, изчислена съгласно член SSC.47
 [Отпускане на обезщетения], параграф 1, буква б) от протокола,
 като за целта „свързана с възрастта пенсия за вдовица“ означава
 пенсия за вдовица, платима в намален размер съгласно
 раздел 39(4) от Закона за вноските и обезщетенията за социална
 сигурност от 1992 г.
 2. За целите на член SSC.8 [Отпадане на правилата за пребиваване] от протокола в случай
 на старост или парични обезщетения за преживяло лице, пенсии за трудови злополуки или
 професионални болести и помощи при смърт, всеки бенефициер, попадащ в обхвата на
 законодателството на Обединеното кралство, който пребивава на територията на друга
 държава, се счита за времето на този престой, че е пребивавал на територията на тази друга
 държава.
 3.
 (1) За изчисляване на фактора доходи с цел да се установи право на обезщетение
 съгласно законодателството на Обединеното кралство, за всяка седмица
 заетост като заето лице съгласно законодателството на държава членка, която
 е започнала по време на съответната данъчна година по смисъла на
 законодателството на Обединеното кралство, се счита, че съответното лице е
 внесло осигурителни вноски като получаващо доходи заето лице, или че има
 доходи, върху които са направени осигурителни вноски на базата на доходи,
 1346
 ---pagebreak--- равни на две трети от максималния размер на доходите за съответната
 година.
 (2) За целите на член SSC.47 [Отпускане на обезщетения], параграф 1, буква б) от
 протокола, когато:
 (a) за данъчна година, започваща на или след 6 април 1975 г., лице,
 упражняващо дейност като заето лице, има завършени осигурителни
 периоди, периоди на заетост или периоди на пребиваване изключително в
 държава членка, различна от Обединеното кралство, и прилагането на точка
 1 от настоящия параграф води до зачитане на тази година съгласно
 законодателството на Обединеното кралство за целите на член SSC.47
 [Отпускане на обезщетения], параграф 1, буква б), подточка i) от протокола,
 лицето се счита за осигурено за 52 седмици през съответната година в тази
 държава членка;
 (b) данъчна година, започваща на или след 6 април 1975 г., не се зачита
 съгласно законодателството на Обединеното кралство за целите на член
 SSC.47 [Отпускане на обезщетения], параграф 1, буква б), подточка i) от
 протокола, осигурителни периоди, периоди на заетост или периоди на
 пребиваване, завършени през съответната година, не се вземат предвид.
 (3) За превръщане на фактора доходи в осигурителни периоди, факторът доходи,
 получен през съответната данъчна година по смисъла на законодателството


text:
на Обединеното кралство, се разделя на минималния размер на доходите за
 съответната година. Резултатът се изразява като цяло число, като не се вземат
 под внимание евентуално оставащите дробни единици. Така полученото
 число се счита за представляващо броя на осигурителните седмици,
 завършени съгласно законодателството на Обединеното кралство през
 съответната година, при условие че не превишава броя седмици за
 съответната година, през която лицето е било подчинено на това
 законодателство.
 1347
 ---pagebreak--- ПРИЛОЖЕНИЕ SSC-7: ЧАСТ ОТНОСНО ПРИЛАГАНЕТО
 ДЯЛ I: ОБЩИ РАЗПОРЕДБИ
 ГЛАВА 1
 Член SSCI.1: Определения
 1. За целите на настоящото приложение се прилагат определенията, установени в член
 SSC.1 [Определения].
 2. В допълнение към посочените в параграф 1 определения:
 (a) „точка за достъп“ означава образувание, което предоставя:
 (i) електронна точка за контакт;
 (ii) автоматична маршрутизация въз основа на адреса; и
 (iii) интелигентна маршрутизация въз основа на софтуер, който позволява
 автоматична проверка и маршрутизация (например приложение за изкуствен
 интелект) или човешка намеса;
 (b) „орган за връзка“ означава всеки орган, определен от компетентния орган на дадена
 държава за един или повече клонове на социалната сигурност, посочени в член SSC.3
 [Материален обхват] от протокола, за да отговаря на искания за информация и помощ за
 целите на прилагането на настоящия протокол и на настоящото приложение SSC-6 [Част
 относно прилагането] към протокола, и който трябва да изпълнява задачите, които са му
 възложени съгласно дял IV [Финансови разпоредби] от настоящото приложение;
 (c) „документ“ означава съвкупност от данни, независимо от използвания носител,
 структурирани по начин, който позволява обменянето им по електронен път, които трябва
 да бъдат съобщени, за да се позволи функционирането на протокола и на настоящото
 приложение;
 (d) „структуриран електронен документ“ означава всеки документ, структуриран във
 формат, предназначен за електронен обмен на информация между държавите;
 (e) „предаване по електронен път“ означава предаване чрез използване на електронни
 средства за обработване (включително цифрова компресия) на данни и използване на
 кабели, радиопредаване, оптични технологии или други електромагнитни средства;
 (f) „измама“ означава всяко умишлено действие или умишлено бездействие, извършено с
 намерението:
 (i) да получават социалноосигурителни обезщетения или да дадат възможност на
 друго лице да получава социалноосигурителни обезщетения, когато не са
 изпълнени условията за придобиване на право на такива обезщетения съгласно
 законодателството на съответната(ите) държава(и) или протокола; или
 (ii) да избягват плащането на социалноосигурителни вноски или да дадат
 възможност на друго лице да избегне плащането на социалноосигурителни
 1348
 ---pagebreak--- вноски, когато такива вноски се изискват съгласно законодателството на
 съответната(ите) държава(и) или протокола.
 ГЛАВА 2: РАЗПОРЕДБИ ОТНОСНО СЪТРУДНИЧЕСТВОТО И ОБМЕНА НА ДАННИ
 Член SSCI.2: Приложно поле и правила за обмен между институциите
 1. За целите на настоящото приложение, обменът между органите на държавите и
 институциите и лица, попадащи в приложното поле на протокола, се основава на принципите
 на обществени услуги, ефективност, активно подпомагане, бързо предоставяне и достъпност,
 включително електронна достъпност, особено за лицата с увреждания и за възрастните хора.
 2. Институциите незабавно предоставят или обменят всички данни, необходими за
 установяването и определянето на правата и задълженията на лицата, за които е приложим
 настоящият протокол. Предаването на такива данни между държавите се извършва пряко от
 самите институции или косвено посредством органите за връзка.
 3. В

type: contracts

jurisdiction: EU


text:
случаите, когато лице погрешно е подало информация, документи или искания до
 институция на територията на държава, различна от тази, в която се намира институцията,
 посочена в съответствие с настоящото приложение, информацията, документите или
 исканията се пренасочват незабавно от първата институция към институцията, определена
 съгласно настоящото приложение, като се посочва първоначалната дата на подаването им.
 Тази дата е обвързваща за последната институция. Независимо от това, институциите на
 държавите не носят отговорност, нито се счита, че са взели решение въз основа на своето
 бездействие поради късно предоставяне на информация, документи или искове от институции
 на други държави.
 4. Когато данните се предават косвено посредством органа за връзка на държавата по
 местоназначение, сроковете за отговор на подадените искания започват да текат от датата, на
 която този орган за връзка е получил искането, така както ако то е било получено от
 институцията на тази държава.
 Член SSCI.3: Приложно поле и правила за обмен между заинтересованите лица и
 институциите
 1. Държавите гарантират, че на заинтересованите лица се предоставя необходимата
 информация, за да са уведомени за промените, въведени с протокола и с настоящото
 приложение, с цел да им се даде възможност да отстояват правата си. Те предоставят също
 така лесни за ползване услуги.
 2. От лицата, за които се прилага настоящият протокол, се изисква да препращат на
 съответната институция информацията, документите и подкрепящите ги доказателства,
 необходими за установяване на тяхното положение или това на техните семейства, за
 установяване или запазване на техните права и задължения, и за определяне на приложимото
 законодателство и на задълженията им съгласно него.
 3. Доколкото е необходимо за прилагането на протокола и на настоящото приложение,
 съответните институции препращат информацията и издават документите на
 заинтересованите лица без забавяне и във всички случаи в крайните срокове, предвидени от
 законодателството на съответната държава.
 1349
 ---pagebreak--- Съответната институция уведомява за своето решение претендиращото за обезщетение лице,
 което пребивава или е в престой в друга държава, пряко или чрез органа за връзка на
 държавата на пребиваване или престой. В случай че откаже обезщетения, тя посочва също
 основанията за отказа, правните средства за обжалване и предвидените за това срокове.
 Копие от това решение се изпраща на другите заинтересовани институции.
 Член SSCI.4: Формуляри, документи и методи за обмен на данни
 1. При спазване на член SSCI.75 [Временни разпоредби за формулярите и документите] и
 допълнение SSCI-2 [Документ за права] структурата, съдържанието и форматът на
 формулярите и документите, издадени от името на държавите за целите на прилагането на
 протокола, се одобряват от Специализирания комитет по координация в областта на
 социалната сигурност.
 2. Предаването на данни между институциите или органите за връзка може, след
 одобрение от страна на Специализирания комитет по координация в областта на социалната
 сигурност, да се извършва чрез електронния обмен на информация за социалната сигурност.
 Доколкото формулярите и документите, посочени в параграф 1, се обменят чрез електронния
 обмен на информация за социалната сигурност, те трябва да отговарят на правилата,
 приложими за тази система.
 3. Когато предаването на данни между институциите или органите за връзка не се
 извършва чрез електронния обмен на информация за социалната сигурност, съответните
 институции и органи


text:
за връзка използват подходящите за всеки случай способи и доколкото е
 възможно отдават предпочитание на използването на електронни средства.
 4. При комуникацията си със заинтересованите лица съответните институции използват
 подходящите за всеки случай способи и доколкото е възможно отдават предпочитание на
 използването на електронни средства.
 Член SSCI.5: Правна стойност на документи и подкрепящи доказателства, издадени в друга
 държава
 1. Документи, които са издадени от институция на държава и показват положението на
 дадено лице за целите на прилагането на протокола и на настоящото приложение, и
 подкрепящите доказателства, въз основа на които са издадени документите, се приемат от
 институциите на останалите държави, доколкото не са отнети или обявени за невалидни от
 държавата, в която са били издадени.
 2. При съмнение относно валидността на документ или точността на фактите, на които се
 основават съдържащите се в него сведения, институцията на държавата, която получава
 документа, отправя питане до издаващата институция за необходимите разяснения и, когато е
 уместно, за отнемането на този документ. Издаващата институция преценява отново
 основанията за издаването на документа и, при необходимост, го отнема.
 3. По силата на параграф 2, когато има съмнение относно предоставената от
 заинтересованите лица информация, валидността на даден документ или подкрепящи
 доказателства, или относно точността на фактите, на които се основават съдържащите се в
 съответния документ сведения, институцията по мястото на престой или пребиваване
 извършва доколкото е възможно, по искане на компетентната институция, необходимата
 проверка на тази информация или документ.
 1350
 ---pagebreak--- 4. Ако не бъде постигнато споразумение между съответните институции, въпросът може
 да бъде отнесен до Специализирания комитет по координация в областта на социалната
 сигурност посредством компетентните органи не по-рано от един месец след датата, на която
 институцията, получила документа, е отправила искането си. Специализираният комитет по
 координация в областта на социалната сигурност полага усилия за отстраняване на различията
 в становищата в срок от шест месеца от датата, на която въпросът е бил отнесен до него.
 Член SSCI.6: Временно прилагане на законодателството и предварително предоставяне на
 обезщетения
 1. Освен ако в настоящото приложение не е предвидено друго, при различия в
 становищата на институциите или органите на две или повече държави относно определянето
 на приложимото законодателство, спрямо заинтересованото лице временно се прилага
 законодателството на една от тези държави, като приоритетът се определя както следва:
 (a) законодателството на държавата, където лицето в действителност упражнява дейност
 като заето или самостоятелно заето лице, при положение че тази дейност се упражнява
 само в една държава;
 (b) законодателството на държавата на пребиваване, когато заинтересованото лице
 осъществява дейност като заето или самостоятелно заето лице в две или повече
 държави и упражнява част от своята дейност или дейности в държавата на пребиваване,
 или когато лицето не е нито заето, нито самостоятелно заето;
 (c) във всички останали случаи — законодателството на държавата, чието прилагане е било
 поискано най-напред, когато лицето осъществява дейност или дейности в две или
 повече държави.
 2. Когато има различия в становищата на институциите или органите на две или повече
 държави относно това коя институция следва да предостави парични обезщетения или
 обезщетения в натура, заинтересованото лице, което би могло да претендира за обезщетения,


text:
ако нямаше спор, има право предварително да получава обезщетенията, предвидени в
 законодателството, прилагано от институцията по мястото му на пребиваване, или, ако това
 лице не пребивава на територията на нито една от съответните държави, обезщетенията,
 предвидени в законодателството, прилагано от институцията, до която първо е било подадено
 искането.
 3. Когато между съответните институции и органи не се постигне споразумение, въпросът
 може да бъде отнесен от всяка от страните до Специализирания комитет по координация в
 областта на социалната сигурност не по-рано от един месец след датата, на която са
 възникнали различията в становищата, посочени в параграфи 1 или 2. Специализираният
 комитет по координация в областта на социалната сигурност се опитва да отстрани на
 различията в становищата в срок от шест месеца от датата, на която въпросът е бил отнесен до
 него.
 4. Когато се установи, че или приложимото законодателство не е това на държавата на
 предварителното членство или че институцията, която предварително е предоставила
 обезщетенията, не е компетентната институция, определената за компетентна институция се
 счита да е била такава със задна дата, сякаш не е имало такова различие в становищата, най-
 късно от датата на предварителното членство или от първото предварително предоставяне на
 съответните обезщетения.
 1351
 ---pagebreak--- 5. Ако е необходимо, определената за компетентна институция и институцията, която
 предварително е изплатила паричните обезщетения или която предварително е получила
 вноските, определят финансовото състояние на заинтересованото лице по отношение на
 предварително изплатените вноски и парични обезщетения, когато е целесъобразно, в
 съответствие с дял IV, глава 2 [Събиране на предоставени, но недължими обезщетения,
 събиране на предварителни плащания и вноски, прихващане и съдействие за събиране] от
 настоящото приложение.
 Обезщетенията в натура, предварително предоставени от институция в съответствие с
 параграф 2, се възстановяват от компетентната институция в съответствие с разпоредбите на
 дял IV [Финансови разпоредби] от настоящото приложение.
 Член SSCI.7: Предварително изчисляване на обезщетенията и вноските
 1. Освен ако в настоящото приложение към протокола не е предвидено друго, когато
 дадено лице има право на обезщетение или е задължено да плати вноска в съответствие с
 протокола, но компетентната институция не разполага с цялата информация относно
 положението в друга държава, която е необходима за окончателното изчисляване на размера
 на обезщетението или вноската, тази институция по искане на заинтересованото лице
 предоставя обезщетението или изчислява вноската предварително, ако изчислението е
 възможно въз основа на информацията, с която разполага.
 2. Когато на съответната институция се предоставят всички необходими подкрепящи
 доказателства или документи, съответното обезщетение или вноска се преизчислява.
 ГЛАВА 3: ДРУГИ ОБЩИ РАЗПОРЕДБИ ЗА ПРИЛАГАНЕТО НА ПРОТОКОЛА
 Член SSCI.8: Други процедури между органите и институциите
 1. Две или повече държави или компетентните им органи може да договорят за
 процедури, различни от предвидените в настоящото приложение, при условие че тези
 процедури не се отразяват неблагоприятно върху правата и задълженията на засегнатите лица.
 2. За всички сключени за тази цел споразумения се уведомява Специализираният комитет
 по координация в областта на социалната сигурност и се изброяват в допълнение SSCI-1
 [Разпоредби за прилагане на двустранни споразумения, които продължават да са в сила, и
 нови двустранни споразумения за прилагане].
 3. Разпоредбите, съдържащи се в сключените между


text:
една или повече държави
 споразумения за прилагане, със същата цел като или подобни на посочените в параграф 2,
 които са в сила в деня, предхождащ влизането в сила на настоящото споразумение,
 продължават да се прилагат за целите на отношенията между тези държави, при условие че са
 включени и в допълнение SSCI-1 [Разпоредби за прилагане на двустранни споразумения, които
 продължават да са в сила, и нови двустранни споразумения за прилагане].
 Член SSCI.9: Предотвратяване на съвпадането на обезщетения
 Независимо от други разпоредби в настоящия протокол, когато обезщетенията, дължими по
 силата на законодателството на две или повече държави членки, взаимно се намаляват,
 спират или прекратяват, сумите, които не биха били изплатени в случай на строго прилагане на
 правилата за намаляване, спиране или прекратява, установени в законодателството на
 съответната държава, се разделят на броя на обезщетенията, които подлежат на намаление,
 спиране или прекратяване.
 1352
 ---pagebreak--- Член SSCI.10: Елементи за определяне на пребиваването
 1. При различия в становищата на институциите на две или повече държави относно
 определяне на пребиваването на лице, за което се прилага настоящият протокол, тези
 институции установяват с взаимно съгласие центъра на интересите на съответното лице въз
 основа на цялостна оценка на наличната и информация относно релевантните факти, които
 може по целесъобразност да включват:
 (a) продължителността и непрекъснатото пребиваване на територията на съответните
 държави;
 (b) положението на лицето, включително:
 (i) естеството и специфичните характеристики на упражняваната дейност, по-
 специално мястото, където обичайно се упражнява тази дейност, постоянният
 характер на дейността и продължителността на всеки договор за заетост;
 (ii) семейното положение и роднинските връзки на лицето;
 (iii) упражняването на неплатена дейност;
 (iv) когато става въпрос за студенти, източникът на техните доходи;
 (v) жилищното положение на лицето, по-специално доколко е постоянен характерът
 му;
 (vi) държавата, в която се счита, че лицето пребивава за целите на данъчното
 облагане.
 2. Когато съобразяването на различните критерии, основаващи се на приложимите факти,
 посочени в параграф 1, не води до постигане на съгласие между съответните институции,
 намерението на лицето, което произтича от тези факти и обстоятелства, особено причините за
 преместването на лицето, се приемат за решаващи при определяне на действителното място
 на пребиваване на това лице.
 3. Центърът на интересите на студент, който отива в друга държава, за да следва редовен
 курс на обучение, не се счита за намиращ се в държавата на обучение за цялата
 продължителност на курса на обучение в тази държава, без да се засяга възможността да се
 обори тази презумпция.
 4. Параграф 3 се прилага mutatis mutandis към членовете на семейството на студента.
 Член SSCI.11: Сумиране на периоди
 1. За целите на прилагането на член SSC.7 [Сумиране на периоди] от протокола
 компетентната институция се свързва с институциите на държавите, чието законодателство
 също се е прилагало спрямо съответното лице, с цел установяване на всички периоди,
 завършени съгласно тяхното законодателство.
 2. Съответните периоди на осигуряване, заетост, самостоятелна заетост или пребиваване,
 завършени съгласно законодателството на държава, се прибавят към тези, завършени
 съгласно законодателството на всяка друга държава, доколкото това е необходимо за целите
 1353
 ---pagebreak--- на прилагането на член SSC.7 [Сумиране на периоди] от протокола, при условие че


text:
тези
 периоди не съвпадат.
 3. Когато период на осигуряване или на пребиваване, който е завършен в съответствие с
 осигуряване, което е задължително съгласно законодателството на една държава, съвпадне с
 период на осигуряване, завършен въз основа на доброволно осигуряване или продължено по
 избор осигуряване съгласно законодателството на друга държава, се отчита единствено
 периодът, завършен въз основа на задължителното осигуряване.
 4. Когато период на осигуряване или пребиваване, различен от приравнен период,
 завършен съгласно законодателството на една държава, съвпадне с приравнен период,
 основаващ се на законодателството на друга държава, се отчита единствено периодът,
 различен от съответния приравнен период.
 5. Всеки период, считан за приравнен съгласно законодателството на две или повече
 държави, се отчита само от институцията на държавата, чието законодателство последно
 задължително се е прилагало спрямо заинтересованото лице преди споменатия период. В
 случай че законодателството на дадена държава не се е прилагало задължително спрямо
 заинтересованото лице преди споменатия период, този период се отчита от институцията на
 държавата, чието законодателство задължително се е прилагало спрямо заинтересованото
 лице за първи път след споменатия период.
 6. В случай че не може точно да се определи времето, в което определени периоди на
 осигуряване или пребиваване, са завършени съгласно законодателството на една държава, се
 приема, че тези периоди не съвпадат с периоди на осигуряване или пребиваване, завършени
 съгласно законодателството на друга държава, и те се отчитат, когато това е благоприятно за
 заинтересованото лице, и доколкото може основателно да се вземат предвид.
 Член SSCI.12: Правила за преобразуване на периоди
 1. Когато периоди, завършени съгласно законодателството на една държава, са изразени
 в единици, различни от тези, предвидени в законодателството на друга държава,
 необходимото преобразуване за целите на сумирането по член SSC.7 [Сумиране на периоди]
 от протокола се извършва при спазване на следните правила:
 (a) периодът, който трябва да се използва като базисен за преобразуването, е този, който се
 съобщава от институцията на държавата, съгласно чието законодателство е бил
 завършен периодът;
 (b) в случай на схеми, където периодите са изразени в дни, преобразуването от дни в други
 единици и обратно, както и между различни схеми на основата на дни, се изчислява по
 следната таблица:
 Схема на 1 ден 1 седмица 1 месец 1 тримесеч Максимале
 основата на отговаря на отговаря на отговаря на ие отговаря н брой дни
 на в една
 календарна
 година
 5 дни 9 часа 5 дни 22 дни 66 дни 264 дни
 6 дни 8 часа 6 дни 26 дни 78 дни 312 дни
 1354
 ---pagebreak--- 7 дни 6 часа 7 дни 30 дни 90 дни 360 дни
 (c) В случай на схеми, където периодите са изразени в единици, различни от дни,
 (i) три месеца или 13 седмици се равняват на едно тримесечие и обратно;
 (ii) една година се равнява на четири тримесечия, 12 месеца или 52 седмици и
 обратно;
 (iii) за преобразуването на седмици в месеци и обратното, седмиците и месеците се
 преобразуват в дни в съответствие с правилата за преобразуване за схемите на
 основата на шест дни съгласно таблицата в буква б);
 (d) В случай на периоди, изразени в дробни числа, тези числа се преобразуват в


text:
следващата
 по-малка цяла единица, като се прилагат правилата, предвидени в букви б) и в). Части от
 години се преобразуват в месеци, освен ако съответната схема не се основава на
 тримесечия;
 (e) ако при преобразуваното по настоящия параграф се получи част от единица, като
 резултат на преобразуването по настоящия параграф се отчита следващата по-висока
 цяла единица.
 2. За общия сбор на периодите, завършени в рамките на една календарна година,
 прилагането на параграф 1 не води до размер, надвишаващ броя на дните, посочени в
 последната колона на таблицата в параграф 1, буква б), 52 седмици, 12 месеца или четири
 тримесечия.
 Ако периодите, които се преобразуват, отговарят на максималната годишна продължителност
 на периодите съгласно законодателството на държавата, в която са завършени, прилагането на
 параграф 1 не води в рамките на една календарна година до периоди, които са по-кратки от
 максимално възможната годишна продължителност на периодите, предвидена съгласно
 съответното законодателство.
 3. Преобразуването се извършва или чрез една единствена операция, обхващаща всички
 периоди, представени като сбор, или за всяка година, ако периодите са представени по
 години.
 4. Когато институция предоставя информация за периодите, изразена в дни,
 едновременно с това тя посочва дали схемата, която използва, се основава на пет, шест или
 седем дни.
 1355
 ---pagebreak--- ДЯЛ II: ОПРЕДЕЛЯНЕ НА ПРИЛОЖИМОТО ЗАКОНОДАТЕЛСТВО
 Член SSCI.13: Подробна информация във връзка с членове SSC.11 [Командировани работници]
 и SSC.12 [Осъществяване на дейност в две или повече държави] от протокола
 1. За целите на прилагането на член SSC.11 [Командировани работници], параграф 1,
 буква а) „лице, което осъществява дейност като заето лице в държава за работодател, който
 обичайно осъществява дейността си в нея, и което е командировано от този работодател в
 друга държава“ включва лице, което е наето с цел да бъде командировано в друга държава,
 при условие че непосредствено преди да започне работа спрямо съответното лице вече се е
 прилагало законодателството на държавата, в която е установен неговият работодател.
 2. За целите на прилагането на член SSC.11 [Командировани работници], параграф 1,
 буква а) от протокола, изразът „което обичайно осъществява дейността си в нея“ се отнася до
 работодател, който обичайно извършва значителни по обхват дейности, различни от чисто
 вътрешни управленски дейности, на територията на държавата, в която е установен, като се
 вземат под внимание всички критерии, характерни за дейностите, извършвани от въпросното
 предприятие. Приложимите критерии трябва да отговарят на специфичните характеристики на
 всеки работодател и на действителния характер на извършваните дейности.
 3. За целите на прилагането на член SSC.11 [Командировани работници], параграф 1,
 буква б) от протокола, изразът „което обичайно осъществява дейност като самостоятелно
 заето лице“ се отнася до лице, което обичайно извършва значителни по обхват дейности на
 територията на държавата, в която е установено. По-специално, това лице трябва да е
 упражнявало дейността си определено време преди датата, на която би искало да се
 възползва от разпоредбите на същия член, като за всеки период, в който упражнява временна
 дейност в друга държава, трябва да продължи да отговаря на изискванията за упражняване на
 дейността си в държавата, в която е установено, за да може да я извършва след завръщането
 си.
 4. За целите


text:
на прилагането на член SSC.11 [Командировани работници], параграф 1,
 буква б) критерият за определяне на това дали дейността, която самостоятелно заето лице
 отива да упражнява в друга държава, е „подобна“ на обичайно упражняваната дейност при
 самостоятелната заетост, е самото естество на дейността, а не определянето ѝ като дейност на
 заето или самостоятелно заето лице от другата държава.
 5. За целите на прилагането на член SSC.12 [Осъществяване на дейност в две или повече
 държави], параграфи 1 и 5 от протокола, лице, което обичайно осъществява дейност като заето
 лице в една или повече държави членки, както и в Обединеното кралство, или в две или
 повече държави членки съответно, се отнася до лице, което едновременно извършва или
 редува една или повече отделни дейности в такива държави за едно и също предприятие или
 за един и същ работодател, или за различни предприятия или работодатели.
 6. За целите на член SSC.12 [Осъществяване на дейност в две или повече държави],
 параграфи 1 и 5 от протокола, нает член на полетния или кабинния екипаж, който обичайно
 извършва пътнически или товарни въздухоплавателни услуги в две или повече държави, е
 подчинен на законодателството на държавата, където се намира основната база, съгласно
 определението в член SSC.1 [Определения] от протокола.
 7. Незначителните дейности не се вземат предвид за целите на определянето на
 приложимото законодателство съгласно член SSC.12 [Осъществяване на дейност в две или
 1356
 ---pagebreak--- повече държави] от протокола. Член SSCI.15 [Процедура за прилагане на член SSC.12] от
 настоящото приложение се прилага за всички случаи по настоящия член.
 8. За целите на прилагането на член SSC.12 [Осъществяване на дейност в две или повече
 държави], параграфи 2 и 6 от протокола, лице, което обичайно осъществява дейност като
 самостоятелно заето лице в една или повече държави членки, както и в Обединеното
 кралство, или в две или повече държави членки съответно, се отнася по-специално до лице,
 което едновременно извършва или редува една или повече отделни дейности като
 самостоятелно заето лице независимо от тяхното естество в такива държави.
 9. За целите на разграничаването на дейностите по параграфи 5 и 8 от ситуациите,
 описани в член SSC.11 [Командировани работници], параграф 1 протокола, определящ
 критерий е продължителността на дейността в една или повече държави (независимо дали е
 от постоянно естество или от еднократно или временно естество). За тази цел се прави
 цялостна оценка на всички приложими факти, включително и по-специално, когато става
 въпрос за заето лице — мястото на работа, определено в договора за заетост.
 10. За целите на прилагането на член SSC.12 [Осъществяване на дейност в две или повече
 държави], параграфи 1, 2, 5 и 6 от протокола, „значителна част от дейността като заето или
 самостоятелно заето лице“, упражнявана в държава означава, че значителна като количество
 част от всички дейности на заето или самостоятелно заето лице се извършва там, без
 непременно да представлява основната част от тези дейности.
 11. За да се определи дали значителна част от дейностите се упражняват в дадена
 държава, се вземат предвид следните примерни критерии:
 (a) в случай на извършване на дейност като заето лице — работното време или
 възнаграждението; и
 (b)


text:
в случай на извършване на дейност като самостоятелно заето лице — оборотът,
 работното време, броят на предоставените услуги или доходът.
 В рамките на цялостната оценка, по-малък от 25 % дял по отношение на посочените по-горе
 критерии представлява показател за това, че в съответната държава не се извършва
 значителна част от дейностите.
 12. За целите на прилагането на член SSC.12 [Осъществяване на дейност в две или повече
 държави], параграф 2, буква б) от протокола, „центърът на интересите“ на дейностите на
 самостоятелно заето лице, се определя, като се вземат предвид всички аспекти на
 професионалната дейност на това лице и по-специално местонахождението на постоянното
 седалище, обичайното естество или продължителността на упражняваната дейност, броя на
 предоставените услуги и намерението на съответното лице, за което свидетелстват всички
 обстоятелства.
 13. За определяне на приложимото законодателство съгласно параграфи 10, 11 и 12,
 съответните институции отчитат предполагаемото бъдещо положение през следващите
 12 календарни месеца.
 14. Ако едно лице извършва дейност като заето лице в две или повече държави от името
 на работодател, установен извън територията на тези държави, и това лице пребивава в
 държава без да упражнява значителна дейност в нея, спрямо него се прилага
 законодателството на държавата на пребиваване.
 1357
 ---pagebreak--- Член SSCI.14: Процедури за прилагането на член SSC.10, параграф 3, букви б), член SSC.10
 [Общи правила], параграф 4 и член SSC.11 [Командировани работници] от протокола (относно
 предоставянето на информация на съответните институции)
 1. Освен ако в член SSCI.15 [Процедура за прилагане на член SSC.12] от настоящото
 приложение не е предвидено друго, когато дадено лице упражнява дейността си извън
 компетентната държава, работодателят или, когато става въпрос за лице, което не упражнява
 дейност като заето лице, съответното лице информира при възможност предварително
 компетентната институция на държавата, чието законодателство се прилага. Тази институция
 издава атестацията, посочена в член SSCI.16 [Предоставяне на информация на съответните
 лица и на работодателите], параграф 2 от настоящото приложение, на съответното лице и
 незабавно предоставя информацията на институцията, определена от компетентния орган на
 държавата, в която се упражнява дейността, съгласно член SSC.10, [Общи правила], параграф 3,
 буква б) или член SSC.11 [Командировани работници] от протокола.
 2. Работодател по смисъла на член SSC.10 [Общи правила], параграф 4 от протокола,
 чието заето лице работи на борда на плавателен съд, плаващ под знамето на друга държава,
 информира при възможност предварително компетентната институция на държавата, чието
 законодателство се прилага. Тази институция незабавно предоставя информация относно
 законодателството, приложимо спрямо съответното лице съгласно член SSC.10 [Общи
 правила], параграф 4 от протокола, на институцията, определена от компетентния орган на
 държавата, под чието знаме плава плавателния съд, на борда на който заетото лице извършва
 дейността.
 Член SSCI.15: Процедура за прилагането на член SSC.12 [Осъществяване на дейност в две или
 повече държави] от протокола
 1. Лице, което осъществява дейност в две или повече държави, или ако се прилага член
 SSC.12 [Осъществяване на дейност в две или повече държави], параграф 5 или 6, уведомява за
 това институцията, определена от компетентния орган на държавата по пребиваване.
 2. Определената институция по мястото на пребиваване незабавно определя
 законодателството, приложимо спрямо съответното лице, като взема предвид член SSC.12
 [Осъществяване


text:
на дейност в две или повече държави] от протокола и член SSCI.13
 [Подробности във връзка с членове SSC.11 [Командировани работници] и SSC.12
 [Осъществяване на дейност в две или повече държави] от настоящото приложение. Това
 първоначално определяне е временно. Институцията уведомява определените институции на
 всяка държава, в която се извършва дейност, за временното определяне.
 3. Временното определяне на приложимото законодателство, предвидено в параграф 2,
 става окончателно в срок от два месеца след информирането на институциите, определени от
 компетентните власти на заинтересованите държави, в съответствие с параграф 2, освен ако
 законодателството вече не е окончателно определено въз основа на параграф 4 или поне една
 от заинтересованите институции не е информирала институцията, определена от
 компетентния орган на държавата на пребиваване до изтичане на двумесечния срок, че не
 приема определянето или има различно становище по въпроса.
 4. Когато поради съмнения при определяне на приложимото законодателство възникне
 необходимост от контакт между институции или органи на две или повече държави, по искане
 на една или повече от институциите, определени от компетентните органи на
 заинтересованите държави, или на самите компетентни органи, законодателството,
 приложимо спрямо съответното лице, се определя по взаимно съгласие, като се отчитат
 1358
 ---pagebreak--- член SSC.12 [Осъществяване на дейност в две или повече държави] от протокола и съответните
 разпоредби на член SSC.13 [Подробности във връзка с членове SSC.11 [Командировани
 работници] и SSC.12 [Осъществяване на дейност в две или повече държави]] от настоящото
 приложение.
 При различие в становищата на съответните институции или компетентни органи, те се стремят
 към постигане на съгласие в съответствие с посочените по-горе условия и се прилага
 член SSCI.6 [Временно прилагане на законодателството и предварително предоставяне на
 обезщетения] от настоящото приложение.
 5. Компетентната институция на държавата, чието законодателство е определено за
 приложимо временно или окончателно, незабавно информира съответното лице.
 6. Ако съответното лице не предостави информацията, посочена в параграф 1,
 разпоредбите на настоящия член се прилагат по инициатива на институцията, определена от
 компетентния орган на държавата на пребиваване, веднага след като се изясни положението
 на лицето, евентуално чрез друга заинтересована институция.
 Член SSCI.16: Предоставяне на информация на съответните лица и на работодателите
 1. Компетентната институция на държавата, чието законодателство става приложимо
 съгласно дял II [Определяне на приложимото законодателство] от протокола, информира
 съответното лице и, когато е уместно, неговият(ите) работодател(и) относно задълженията,
 установени от същото законодателство. Тя им осигурява необходимото съдействие при
 изпълнението на изискваните от това законодателство формалности.
 2. По искане на съответното лице или на работодателя компетентната институция на
 държавата, чието законодателство е приложимо съгласно дял II [Определяне на приложимото
 законодателство] от протокола, предоставя атестация, че такова законодателство е
 приложимо и, където е уместно, посочва до коя дата и при какви условия.
 Член SSCI.17: Сътрудничество между институциите
 1. Съответните институции съобщават на компетентната институция на държавата, чието
 законодателство се прилага за дадено лице по силата на дял II [Определяне на приложимото
 законодателство] от протокола, необходимата информация за установяване на датата, на
 която същото законодателство става приложимо, и вноските, които това лице и неговият(ите)
 работодател(и) са длъжни да плащат съгласно това законодателство.
 2. Компетентната институция на държавата, чието законодателство става приложимо за
 дадено


text:
лице по силата на дял II [Определяне на приложимото законодателство] от протокола,
 предоставя информацията, като посочва датата, на която прилагането на това законодателство
 поражда действие, на институцията, определена от компетентния орган на държавата, чието
 законодателство последно се е прилагало.
 Член SSCI.18: Сътрудничество в случай на съмнения относно валидността на издадени
 документи във връзка с приложимото законодателство
 1. При съмнение относно валидността на документ, в който е посочено
 местонахождението на лицето за целите на приложимото законодателство, или относно
 точността на фактите, на които се основава този документ, институцията на държавата, която
 получава документа, отправя искане до издаващата институция за необходимите разяснения,
 1359
 ---pagebreak--- и ако е необходимо, за отнемането или поправката на този документ. Запитващата институция
 го мотивира и предоставя съответната подкрепяща документация, която обосновава искането.
 2. При получаването на такова искане институцията, издала документа, преценява отново
 основанията за издаването му и, в случай че бъде открита грешка, го отнема или го поправя в
 срок от 30 работни дни от датата на получаване на искането. Отнемането или поправката имат
 обратно действие. В случаите обаче, когато е налице риск от непропорционален резултат, по-
 специално загуба на статута на осигурено лице за целия или за част от съответния период в
 съответните държави, държавите разглеждат възможността за прилагането на по-
 пропорционални мерки. Когато наличните доказателства позволяват на издаващата
 институция да констатира, че заявителят на документа е извършил измама, тя незабавно
 отнема или поправя документа с обратно действие.
 1360
 ---pagebreak--- ДЯЛ ІІІ: СПЕЦИАЛНИ РАЗПОРЕДБИ ОТНОСНО РАЗЛИЧНИТЕ КАТЕГОРИИ ОБЕЗЩЕТЕНИЯ
 ГЛАВА 1: ОБЕЗЩЕТЕНИЯ ЗА БОЛЕСТ, ЗА МАЙЧИНСТВО И СЪОТВЕТНИТЕ ИМ ОБЕЗЩЕТЕНИЯ ЗА
 ГЛЕДАНЕ НА МАЛКО ДЕТЕ ОТ БАЩАТА
 Член SSCI.19: Общи разпоредби за прилагане
 1. Компетентните органи или институции гарантират, че осигурените лица имат достъп до
 необходимата информация относно процедурите и условията за предоставяне на обезщетения
 в натура, в случаите когато такива обезщетения се получават на територията на държава,
 различна от държавата на компетентната институция.
 2. Независимо от член SSC.6 [Равно третиране на обезщетения, доходи, факти и събития],
 буква а) от протокола, държава може да носи отговорност за разходите за обезщетения в
 съответствие с член SSC.20 [Лица, подали искане за пенсия] от протокола само ако осигуреното
 лице е подало искане за пенсия съгласно законодателството на тази държава или ако то в
 съответствие с членове SSC.21 [Право на обезщетения в натура съгласно законодателството на
 държавата по пребиваване]—SSC.27 [Вноски от пенсионери] от протокола получава пенсия
 съгласно законодателството на тази държава.
 Член SSCI.20: Режим, който се прилага в случаите на повече от един режим в държавата на
 пребиваване или престой
 Ако законодателството на държавата на пребиваване или престой обхваща повече от една
 схема на осигуряване за болест, майчинство и за гледане на малко дете от бащата за повече от
 една категории осигурени лица, приложимите разпоредби съгласно член SSC.15 [Пребиваване
 в държава, различна от компетентната държава], член SSC.17 [Престой извън компетентната
 държава], параграф 1, член SSC.18 [Придвижване с цел получаване на обезщетения в натура —
 Разрешително за получаване на подходящо лечение извън държавата по пребиваване], член
 SSC.20 [Лица, подали искане за пенсия], член SSC.22 [Липса на право на обезщетения в натура


text:
съгласно законодателството на държавата по пребиваване] и член SSC.24 [Пребиваване на
 членовете на семейството в държава, различна от тази, в която пенсионерът пребивава] от
 протокола са разпоредбите на законодателството относно общата схема за заети лица.
 Член SSCI.21: Пребиваване в държава, различна от компетентната държава
 Процедура и обхват на правото
 1. За целите на прилагането на член SSC.15 [Пребиваване в държава, различна от
 компетентната държава] от протокола, осигуреното лице или членовете на неговото семейство
 са длъжни незабавно да се регистрират в институцията по мястото на пребиваване. Правото
 им на обезщетения в натура в държавата на пребиваване се удостоверява с документ, издаден
 от компетентната институция, при поискване от осигуреното лице, или при поискване от
 институцията по мястото на пребиваване.
 2. Документът, посочен в параграф 1, остава валиден, докато компетентната институция
 уведоми институцията по мястото на пребиваване за отмяната му.
 Институцията по мястото на пребиваване информира компетентната институция за всяка
 регистрация по реда на параграф 1, както и за всяка промяна или отмяна на тази регистрация.
 3. Настоящият член се прилага mutatis mutandis спрямо лицата по член SSC.20 [Лица,
 подали искане за пенсия], член SSC.22 [Липса на право на обезщетения в натура съгласно
 1361
 ---pagebreak--- законодателството на държавата по пребиваване] и член SSC.23 [Пенсии съгласно
 законодателството на една или повече държави, различни от държавата на пребиваване,
 когато съществува право на обезщетения в натура в последната държава], член SSC.24
 [Пребиваване на членовете на семейството в държава, различна от тази, в която пенсионерът
 пребивава] от протокола.
 Възстановяване на суми
 4. Когато дадено лице или членовете на неговото семейство:
 (a) са получили документа, посочен в параграф 1;
 (b) са регистрирали този документ в институцията по мястото на пребиваване в съответствие
 с параграф 1; и
 (c) е била платена здравна такса от лицето или членовете на семейството му или от тяхно
 име на държавата по пребиваване като част от заявление за разрешение за влизане,
 престой, работа или пребиваване в тази държава,
 това лице или членовете на неговото семейство могат да поискат от институцията на
 държавата на пребиваване възстановяване (изцяло или частично, според случая) на платената
 здравна такса.
 4. Когато е подадено искане в съответствие с параграф 1, институцията на държавата по
 пребиваване взема решение по това искане в срок от три календарни месеца, считано от деня
 на получаване на искането, и възстановява сумите в съответствие с настоящия член.
 5. Когато срокът на валидност на документа по параграф 1, е по-кратък от периода, за който е
 платена здравната такса, възстановената сума не надвишава частта от здравната такса, която
 съответства на периода, за който е издаден документът.
 6. Когато здравната такса е платена от друго лице от името на лице, спрямо което се прилага
 настоящият член, възстановяването може да бъде направено на това друго лице.
 Член SSCI.22: Престой в държава, различна от компетентната държава
 Процедура и обхват на правото
 1. За целите на прилагането на член SSC.17 [Престой извън компетентната държава] от
 протокола, осигуреното лице представя пред доставчика на здравно обслужване в държавата
 на престой документ за права, издаден от компетентната институция, удостоверяващ правото
 му на обезщетения в натура.


text:
Ако осигуреното лице не разполага с подобен документ,
 институцията по мястото на престой се свързва, при поискване или ако е необходимо, с
 компетентната институция, за да получи такъв документ.
 2. Този документ удостоверява, че осигуреното лице има право на обезщетения в натура
 съгласно условията, установени в член SSC.17 [Престой извън компетентната държава] от
 протокола при същите условия, които са приложими за лицата, осигурени съгласно
 законодателството на държавата на престой, и отговаря на изискванията на допълнение SSCI-2.
 3. Обезщетенията в натура, посочени в член SSC.17 [Престой извън компетентната
 държава], параграф 1 от протокола, се отнасят за обезщетенията в натура, които са
 предоставяни в държавата на престой, в съответствие с нейното законодателство,
 1362
 ---pagebreak--- необходимостта от които е медицински обоснована, с оглед на това да се избегне
 принудителното връщане на осигуреното лице в компетентната държава преди края на
 предвидената продължителност на престоя, с цел получаване на необходимото лечение.
 Процедура и условия за покриване на разходите и възстановяване на обезщетенията в
 натура
 4. Ако осигуреното лице в действителност е изплатило разходите за пълния или частичен
 размер на обезщетенията в натура по член SSC.17 [Престой извън компетентната държава] от
 протокола, и ако прилаганото законодателство от институцията по мястото на престой
 позволява възстановяване на тези разходи на осигуреното лице, то може да изпрати искане за
 възстановяване до институцията по мястото на престой. В такъв случай, тази институция
 възстановява пряко на това лице сумата на разходите за тези обезщетения при ограниченията
 и условията на предвидените в законодателството ставки за възстановяване на разходи.
 5. В случай че възстановяването на такива разходи не е поискано пряко от институцията
 по мястото на престой, извършените разходи се възстановяват на съответното лице от
 компетентната институция съгласно ставките за възстановяване, регулирани от институцията
 по мястото на престой, или съгласно сумите, които биха подлежали на възстановяване на
 институцията по мястото на престой, ако в съответния случай е бил приложен член SSCI.47
 [Принципи]от настоящото приложение.
 При поискване институцията по мястото на престой предоставя на компетентната институция
 цялата необходима информация за тези ставки или суми.
 6. Чрез дерогация от параграф 5, компетентната институция може да извърши
 възстановяване на направените разходи при ограниченията на и при условията на ставките за
 възстановяване, предвидени в нейното законодателство, при условие че осигуреното лице се е
 съгласило тази разпоредба да се прилага спрямо него.
 7. В случай че законодателството на държавата на престой не предвижда възстановяване
 съгласно параграфи 4 и 5 в конкретния случай, компетентната институция може възстанови
 разходите при ограниченията и условията на ставките за възстановяване, предвидени в
 нейното законодателство, без съгласието на осигуреното лице.
 8. При всички случаи, възстановяването на разходи на осигуреното лице не превишава
 сумата на реално извършените от него разходи.
 9. В случай на съществени разходи, компетентната институция може да изплати на
 осигуреното лице съответен аванс при подаване на искането от лицето за възстановяване.
 Членове на семейството
 10. Параграфи 1—9 се прилагат mutatis mutandis за членовете на семейството на
 осигуреното лице.
 Възстановяване на суми за студенти
 11. Когато дадено лице:
 (a) притежава валиден документ за права по допълнение SSCI-2, издаден от
 компетентната институция;
 1363
 ---pagebreak---


text:
(b) е прието във висше училище в държава, различна от компетентната държава
 („държава на обучение“) за да следва като основна дейност пълен редовен
 образователен курс, водещ до получаването на призната от тази държава
 квалификация за висше образование, включително дипломи, свидетелства или
 докторски степени от висше училище, като курсът може да обхваща подготвителен
 курс преди въпросното образование съгласно националното право или
 задължително обучение;
 (c) не упражнява или не е упражнявал дейност като заето или самостоятелно заето
 лице в държавата на обучение през периода, за който се отнася здравната такса; и
 (d) е платена здравна такса от това лице или от негово име на държавата на обучение,
 като част от заявление за разрешение за влизане, престой или пребиваване с цел
 продължаване на пълен редовен образователен курс в тази държава;
 това лице може да поиска от институцията на държавата на обучение възстановяване
 (изцяло или частично, според случая) на платената здравна такса.
 12. Когато е подадено искане в съответствие с параграф 11, институцията на държавата на
 обучение обработва и взема решение в разумен срок, но не по-късно от шест календарни
 месеца, считано от деня на получаване на искането, и възстановява сумите в съответствие с
 настоящия член.
 13. Когато срокът на валидност на документа за права по параграф 11, буква а), е по-кратък
 от периода, за който е платена здравната такса, възстановената сума за здравна такса е
 платената сума, която съответства на срока на валидност на документа.
 14. Когато здравната такса е платена от друго лице от името на лице, спрямо което се
 прилага настоящият член, възстановяването може да бъде направено на това друго лице.
 15. Параграфи 11—14 се прилагат mutatis mutandis за членовете на семейството на това
 лице.
 16. Настоящият член влиза в сила 12 месеца след датата на влизане в сила на настоящото
 споразумение.
 17. Лице, което отговаря на условията по параграф 11 в периода между влизането в сила
 на настоящото споразумение и датата по параграф 16, може при влизането в сила на
 настоящия член да подаде искане за възстановяване съгласно параграф 11 за този период.
 18. Чрез дерогация от член SSC.5 [Равно третиране], параграф 1 държавата на обучение
 може да налага такси в съответствие с националното си законодателство за обезщетения в
 натура, които не отговарят на критериите, определени в член SSC.17 [Престой извън
 компетентната държава], параграф 1, буква а), и които се предоставят на лице, на което е
 направено възстановяване по време на престоя му за периода, за който се отнася това
 възстановяване.
 Член SSCI.23: Лечение по график
 Процедура по издаване на разрешително
 1. За целите на прилагането на член SSC.18 [Придвижване с цел получаване на
 обезщетения в натура — Разрешително за получаване на подходящо лечение извън държавата
 по пребиваване], параграф 1 от протокола, осигуреното лице представя на институцията по
 1364
 ---pagebreak--- мястото на престой документ, издаден от компетентната институция. За целите на настоящия
 член, компетентната институция означава институцията, която поема разходите за лечението
 по график; в случаите, посочени в член SSC.18 [Придвижване с цел получаване на обезщетения
 в натура — Разрешително за получаване на подходящо лечение извън държавата по
 пребиваване], параграф


text:
4 и член SSC.25 [Престой на пенсионер или на членове на неговото
 семейство в държава, различна от държавата, в която пребивават — престой в компетентната
 държава — разрешително за подходящо лечение извън държавата по пребиваване], параграф
 5 от протокола, в които обезщетенията в натура, предоставени в държавата на пребиваване, се
 възстановяват въз основа на фиксирани суми, компетентната институция означава мястото на
 пребиваване.
 2. Ако осигуреното лице не пребивава в компетентната държава, то отправя искане за
 получаване на разрешение от институцията по мястото на пребиваване, която незабавно го
 препраща на компетентната институция.
 В този случай институцията по мястото на пребиваване удостоверява в декларация дали
 условията, определени във второто изречение от член SSC.18 [Придвижване с цел получаване
 на обезщетения в натура — Разрешително за получаване на подходящо лечение извън
 държавата по пребиваване], параграф 2 от протокола, са изпълнени в държавата на
 пребиваване.
 Компетентната институция може да откаже да даде исканото разрешение само ако в
 съответствие с оценката, извършена от институцията по мястото на пребиваване, условията,
 определени във второто изречение от член SSC.18 [Придвижване с цел получаване на
 обезщетения в натура — Разрешително за получаване на подходящо лечение извън държавата
 по пребиваване], параграф 2 от протокола, не са изпълнени в държавата на пребиваване на
 осигуреното лице, или в случай че същото лечение може да бъде осигурено в самата
 компетентна държава, в рамките на медицински обоснован срок, като се вземе предвид
 здравословното състояние на съответното лице към момента и вероятното протичане на
 болестта му.
 Компетентната институция уведомява институцията на държавата на пребиваване за своето
 решение.
 При липса на отговор в сроковете, определени от нейното национално законодателство,
 разрешението се счита за предоставено от компетентната институция.
 3. Ако осигурено лице, което не пребивава в компетентната страна, се нуждае от спешно
 жизнено необходимо лечение и разрешението не може да бъде отказано в съответствие с
 второто изречение от член SSC.18 [Придвижване с цел получаване на обезщетения в натура —
 Разрешително за получаване на подходящо лечение извън държавата по пребиваване],
 параграф 2 от протокола, то разрешението се предоставя от институцията по мястото на
 пребиваване от името на компетентната институция, която незабавно бива уведомена от
 институцията по мястото на пребиваване.
 Компетентната институция приема констатациите и възможностите за лечение, посочени от
 лекарите, одобрени от институцията по мястото на пребиваване, която издава разрешението
 относно нуждата от спешно жизнено необходимо лечение.
 4. Във всеки един момент по време на процедурата за издаване на разрешение,
 компетентната институция запазва правото да изиска осигуреното лице да бъде прегледано от
 посочен от нея лекар в страната на престой или пребиваване.
 1365
 ---pagebreak--- 5. Без да се засяга решението относно разрешението, институцията по мястото на престой
 уведомява компетентната институция, ако се окаже медицински целесъобразно да се допълни
 лечението, обхванато от действащото разрешение.
 Покриване на разходите за обезщетенията в натура, извършени от осигуреното лице
 6. Без да се засяга параграф 7, член SSCI.22 [Престой в държава, различна от
 компетентната държава], параграфи 4 и 5 от настоящото приложение се прилага mutatis
 mutandis.
 7. Ако осигуреното лице действително е поело пълния размер или част от разходите за
 разрешеното медицинско лечение и


text:
разходите, които компетентната институция е задължена
 да възстанови на институцията по мястото на престой или на осигуреното лице в съответствие
 с параграф 6 (действителни разходи), са по-малки от разходите, които би поела за същото
 лечение в компетентната държава (условни разходи), компетентната институция възстановява,
 при поискване, разходите за лечението, поети от осигуреното лице до сумата, с която
 условните разходи надвишават действителните разходи. Възстановената сума обаче не може
 да надвишава разходите, действително направени от осигуреното лице, и може да отчита
 сумата, която лицето би трябвало да плати, ако лечението е било предоставено в
 компетентната държава.
 Поемане на пътните разходи и разходите за престой като част от лечението по график
 8. В случаите, когато националното законодателство на компетентната институция
 предвижда възстановяването на пътните разходи и разходите за престой, които са неделима
 част от лечението на осигуреното лице, такива разходи за съответното лице и, при
 необходимост, за лице, което се налага да го/я придружава, се поемат от институцията, при
 издадено разрешение в случай на лечение в друга държава.
 Членове на семейството
 9. Параграфи 1—8 се прилагат mutatis mutandis за членовете на семейството на
 осигуреното лице.
 Член SSCI.24: Парични обезщетения за неработоспособност в случай на престой или
 пребиваване в държава, различна от компетентната държава
 Процедура, която да бъде следвана от осигуреното лице
 1. Ако законодателството на компетентната държава изисква осигуреното лице да
 представи удостоверение, за да има право на парични обезщетения за неработоспособност
 съгласно член SSC.19 [Парични обезщетения], параграф 1 от протокола, осигуреното лице
 отправя искане към лекаря от държавата на пребиваване, който е установил здравословното
 му състояние, да удостовери неговата неработоспособност и вероятната ѝ продължителност.
 2. Осигуреното лице изпраща удостоверението на компетентната институция в срока,
 установен в законодателството на компетентната държава.
 3. Когато лекарите, осигуряващи лечение в държавата на пребиваване, не издават
 удостоверения за неработоспособност, а тези удостоверения се изискват съгласно
 законодателството на компетентната държава, съответното лице подава искане пряко към
 институцията по мястото на пребиваване. Тази институция незабавно осигурява извършването
 на медицинска оценка на неработоспособността на лицето и издаването на удостоверението,
 1366
 ---pagebreak--- посочено в параграф 1. Удостоверението незабавно се препраща на компетентната
 институция.
 4. Препращането на посочения в параграфи 1, 2 и 3 документ не освобождава
 осигуреното лице от изпълнение на задълженията, предвидени от приложимото
 законодателство, и по-специално задълженията към работодателя му. Работодателят или
 компетентната институция могат да потърсят заетото лице, когато е целесъобразно, за да
 участва в дейности, предназначени да съдействат и да подпомогнат връщането на лицето към
 трудова заетост.
 Процедура, която да бъде следвана от институцията на държавата на пребиваване
 5. По искане на компетентната институция, институцията по мястото на пребиваване
 извършва необходимите административни проверки или медицински прегледи на
 съответното лице в съответствие със законодателството, прилагано от последната. Докладът на
 преглеждащия лекар, засягащ по-специално вероятната продължителност на
 неработоспособността, се препраща незабавно на компетентната институция от институцията
 по мястото на пребиваване.
 Процедура, която да бъде следвана от компетентната институция
 6. Компетентната институция си запазва правото да поиска осигуреното лице да бъде
 прегледано от посочен от нея лекар.
 7. Без да се засяга член SSC.19 [Парични обезщетения], параграф 1, второ изречение от


text:
протокола, компетентната институция изплаща паричните обезщетения директно на
 съответното лице и, при необходимост, уведомява за това институцията по мястото на
 пребиваване.
 8. За целите на прилагането на член SSC.19 [Парични обезщетения], параграф 1 от
 протокола, сведенията от удостоверението за неработоспособност на осигурено лице,
 съставено в друга държава на базата на медицинските заключения на преглеждащия лекар
 или институция, имат същата юридическа стойност като удостоверение, съставено в
 компетентната държава.
 9. Ако компетентната институция откаже паричните обезщетения, тя уведомява за
 решението си осигуреното лице и едновременно с това уведомява институцията по мястото на
 пребиваване.
 Процедура в случай на престой в държава, различна от компетентната държава
 10. Параграфи 1—9 се прилагат mutatis mutandis, когато осигуреното лице има престой в
 държава, различна от компетентната държава.
 Член SSCI.25: Вноски от пенсионери
 Ако дадено лице получава пенсия от повече от една държава, сумата на вноските, приспадната
 от всички изплатени пенсии, при никакви обстоятелства не надвишава сумата, приспадната по
 отношение на лице, което получава пенсия в същия размер от компетентната държава.
 1367
 ---pagebreak--- Член SSCI.26: Специални мерки за прилагане
 1. В случаите, когато дадено лице или група лица са освободени, при поискване, от
 задължително осигуряване за болест и по този начин такива лица не са обхванати от
 осигурителната схема за болест, за която се прилага протоколът, институцията на дадена
 държава не носи отговорност, единствено поради това освобождаване, за поемането на
 разходите за парични обезщетения или обезщетения в натура, предоставяни на такива лица
 или на член от тяхното семейство съгласно дял III, глава I [Обезщетения за болест, за
 майчинство и съответните им обезщетения за гледане на малко дете от бащата] от протокола.
 2. Когато лицата по параграф 1 и членовете на техните семейства пребивават в дадена
 държава, в която правото за получаване на обезщетения в натура не зависи от условия за
 осигуряване или за извършване на дейност като заето или самостоятелно заето лице, те са
 отговорни за изплащането на пълните разходи за обезщетенията в натура, предоставяни в
 тяхната държава на пребиваване.
 ГЛАВА 2: ОБЕЗЩЕТЕНИЯ ЗА ТРУДОВИ ЗЛОПОЛУКИ И ПРОФЕСИОНАЛНИ БОЛЕСТИ
 Член SSCI.27: Право на парични обезщетения и на обезщетения в натура при пребиваване или
 престой в държава, различна от компетентната държава
 1. За целите на прилагането на член SSC.31 [Право на обезщетения в натура и на парични
 обезщетения] от протокола, процедурите, предвидени в членове от SSCI.21 [Пребиваване в
 държава, различна от компетентната държава] до SSCI.24 [Парични обезщетения за
 неработоспособност в случай на престой или пребиваване в държава, различна от
 компетентната държава] от настоящото приложение, се прилагат mutatis mutandis.
 2. Когато предоставя специални обезщетения в натура във връзка с трудови злополуки
 или професионални заболявания съгласно националното законодателство на държавата на
 престой или пребиваване, институцията на тази държава незабавно уведомява компетентната
 институция.
 Член SSCI.28: Процедура при трудова злополука или професионална болест, настъпили в
 държава, различна от компетентната държава
 1. Ако е настъпила трудова злополука или е поставена диагноза за професионално
 заболяване за първи път в държава, различна от компетентната държава, декларацията или
 уведомяването за трудова злополука или професионална болест, когато декларацията или
 уведомяването съществуват съгласно националното законодателство, се прави в съответствие


text:
със законодателството на компетентната държава, без да се засягат, когато е целесъобразно,
 каквито и да е други действащи приложими правни разпоредби в държавата, в която е
 настъпила трудовата злополука, или съответно в която е поставена първата медицинска
 диагноза за професионално заболяване, които в тези случаи остават приложими.
 Декларацията или уведомяването се адресират до компетентната институция.
 2. Институцията на държавата, на чиято територия е настъпила трудовата злополука или в
 която за първи път е поставена диагноза за професионалното заболяване, уведомява
 компетентната институция за медицинските свидетелства, изготвени на територията на тази
 държава.
 3. Когато в резултат на настъпила по време на пътуване до или от работното място
 злополука на територията на държава, различна от територията на компетентната държава, е
 необходимо да се извърши проучване на територията на първата държава, за да се определят
 1368
 ---pagebreak--- евентуалните права за обезщетения, компетентната институция може да назначи вещо лице за
 тази цел, което информира органите на тази държава. Институциите си сътрудничат при
 оценяване на цялата полезна информация и при справка с докладите и всички други
 документи, свързани със злополуката.
 4. След края на лечението по искане на компетентната институция се изпраща подробен
 доклад, придружен от медицински удостоверения за трайните последици от злополуката или
 заболяването, и по-специално за текущото състояние на пострадалия и за възстановяването
 или стабилизирането на уврежданията. Съответните разходи се заплащат според случая от
 институцията по мястото на пребиваване или на престой по ставката, прилагана от тази
 институция, за сметка на компетентната институция.
 5. По искане на институцията по мястото на пребиваване или на престой, по
 целесъобразност, компетентната институция уведомява същата за решението, с което се
 определя датата на възстановяване или на стабилизиране на уврежданията, и при
 необходимост, за решението за отпускане на пенсия.
 Член SSCI.29: Спор относно професионалния характер на злополуката или заболяването
 1. Когато компетентната институция оспорва прилагането на законодателството за
 трудовите злополуки или професионалните болести съгласно член SSC.31 [Право на
 обезщетения в натура и на парични обезщетения], параграф 2 от протокола, тя незабавно
 информира институцията по мястото на пребиваване или на престой, предоставила
 обезщетенията в натура, които в такъв случай ще се считат за обезщетения за болест.
 2. След като по този въпрос бъде взето окончателно решение, компетентната институция
 незабавно информира институцията по мястото на пребиваване или на престой, която е
 предоставила обезщетенията в натура.
 Когато не бъде установена трудова злополука или професионално заболяване, тогава
 обезщетенията в натура продължават да се предоставят под формата на обезщетения за
 болест, ако съответното лице има право на тях.
 Когато бъде установена трудова злополука или професионално заболяване, предоставените на
 съответното лице обезщетения в натура се считат за обезщетения за трудова злополука или за
 професионално заболяване от датата, на която е настъпила трудовата злополука или на която
 за първи път е била поставена медицинска диагноза за професионално заболяване.
 3. Член SSCI.6 [Временно прилагане на законодателството и предварително предоставяне
 на обезщетения], параграф 5, втора алинея от настоящото приложение се прилага mutatis
 mutandis.
 Член SSCI.30: Процедура при излагане на риск от професионално заболяване в повече от една
 държава
 1. В случая по член SSC.33 [Обезщетения при професионална болест,


text:
когато лицето,
 страдащо от такава болест, е било изложено на същия риск в няколко държави] от протокола,
 декларацията или уведомяването за трудова злополука се изпраща на компетентната
 институция за професионални болести на последната държава, съгласно чието
 законодателство съответното лице е упражнявало дейност, която би могла да причини
 въпросното заболяване.
 1369
 ---pagebreak--- Когато институцията, до която е изпратена декларацията или уведомяването, установи, че
 дейността, която би могла да причини въпросното професионално заболяване, е била
 последно упражнявана съгласно законодателството на друга държава, тя изпраща
 декларацията или уведомяването и всички придружаващи ги удостоверения на съответната
 институция в тази държава.
 2. Когато институцията на последната държава, съгласно чието законодателство
 съответното лице е упражнявало дейност, която би могла да причини въпросното
 професионално заболяване, установи, че съответното лице или преживелите го лица не
 отговарят на изискванията на това законодателство, inter alia, поради факта, че съответното
 лице никога не е упражнявало в тази държава дейност, която е причинила професионалното
 заболяване, или че тази държава не признава професионалния характер на заболяването,
 посочената институция препраща незабавно декларацията или уведомяването и всички
 придружаващи ги удостоверения, включително констатациите и докладите от медицинските
 прегледи, извършени от първата институция, на институцията на предишната държава,
 съгласно чието законодателство съответното лице е упражнявало дейност, която би могла да
 причини въпросното професионално заболяване.
 3. По целесъобразност институциите повтарят процедурата, установена в параграф 2,
 докато стигнат до съответната институция в държавата, по чието законодателство съответното
 лице за първи път е упражнявало дейност, която би могла да причини въпросното
 професионално заболяване.
 Член SSCI.31: Обмен на информация между институциите и авансови плащания при обжалване
 на отказ
 1. При обжалване на решение за отказ на обезщетения, взето от институцията на една от
 държавите, по чието законодателство съответното лице е извършвало дейност, която би могла
 да причини въпросното професионално заболяване, тази институция информира институцията,
 до която е изпратена декларацията или уведомяването, при спазване на процедурата,
 предвидена в член SSCI.30 [Процедура при излагане на риск от професионално заболяване в
 повече от една държава], параграф 2 от настоящото приложение, а впоследствие я информира
 за взетото окончателно решение.
 2. Когато дадено лице има право на обезщетения съгласно законодателството, прилагано
 от институцията, до която е изпратена декларацията или уведомяването, тази институция
 извършва авансовите плащания в размер, който се определя по целесъобразност след
 провеждане на консултации с институцията, взела обжалваното решение, и по такъв начин, че
 да се избегнат надплащания. Последната институция възстановява направените авансови
 плащания, ако в резултат на обжалването бъде задължена да предостави тези обезщетения.
 След това тази сума се приспада от дължимите на съответното лице обезщетения в
 съответствие с процедурата, предвидена в членове SSCI.56 [Неоснователно получени
 обезщетения] и SSCI.57 [Предварително изплатени парични обезщетения или вноски] от
 настоящото приложение.
 3. Член SSCI.6 [Временно прилагане на законодателството и предварително предоставяне
 на обезщетения], параграф 5, втора алинея от настоящото приложение се прилага mutatis
 mutandis.
 1370
 ---pagebreak--- Член SSCI.32: Влошаване на професионална болест
 В случаите, обхванати от член SSC.34 [Влошаване на професионална болест] от протокола,
 претендиращото за обезщетение лице трябва да представи на институцията в държавата, пред
 която претендира за право на обезщетения, всички данни относно обезщетенията,


text:
отпуснати
 му до този момент за съответното професионално заболяване. Тази институция може да се
 свърже с всяка друга институция, която преди това е била компетентна, за да получи
 информацията, която счита за необходима.
 Член SSCI.33: Оценка на степента на неработоспособност в случай на трудови злополуки или
 професионални заболявания, настъпили преди или впоследствие
 Когато предишна или последваща неработоспособност е причинена от злополука, настъпила в
 момент, когато спрямо съответното лице се е прилагало законодателството на държава, която
 не прави разграничение според причините за неработоспособността, компетентната
 институция или структура, определени от компетентния орган на въпросната държава:
 (a) по искане на компетентната институция на друга държава, предоставя информация за
 степента на предишната или последваща неработоспособност и по възможност
 информация, позволяваща да се определи дали неработоспособността е резултат от
 трудова злополука по смисъла на законодателството, прилагано от институцията в
 другата държава;
 (b) взема предвид степента на неработоспособност, причинена от тези предишни или
 последващи случаи, когато определя правото на обезщетения и техния размер в
 съответствие с приложимото законодателство.
 Член SSCI.34: Подаване и проучване на искания за пенсии или допълнителни помощи
 За да получи пенсия или допълнителна помощ по законодателството на дадена държава,
 съответното лице или преживелите го лица, пребиваващи на територията на друга държава,
 подават искане, когато е целесъобразно, до компетентната институция или съответно до
 институцията по мястото на пребиваване, която го препраща до компетентната институция.
 Искането се придружава от информацията, изисквана съгласно законодателството, прилагано
 от компетентната институция.
 ГЛАВА 3: ПОМОЩИ ПРИ СМЪРТ
 Член SSCI.35: Искане за помощи при смърт
 За целите на прилагането на членове SSC.37 [Право на помощи в случай на смърт в държава,
 различна от компетентната държава] и SSC.38 [Предоставяне на обезщетения в случай на
 смърт на пенсионер] от протокола, искането за помощи при смърт се изпраща до
 компетентната институция или до институцията по мястото на пребиваване на
 претендиращото за обезщетение лице, която го изпраща до компетентната институция.
 Искането се придружава от информацията, изисквана съгласно законодателството, прилагано
 от компетентната институция.
 1371
 ---pagebreak--- ГЛАВА 4: ОБЕЗЩЕТЕНИЯ ЗА ИНВАЛИДНОСТ, ПЕНСИИ ЗА СТАРОСТ И ПЕНСИИ ЗА ПРЕЖИВЕЛИ
 ЛИЦА
 Член SSCI.36: Допълнителни разпоредби за изчисляване на обезщетението
 1. За целите на изчисляването на теоретичния и на действителния размер на
 обезщетението в съответствие с член SSC.47 [Отпускане на обезщетения], параграф 1, буква б)
 от протокола, се прилагат правилата, предвидени в член SSCI.11 [Сумиране на периоди],
 параграфи 3, 4, 5 и 6 от приложението.
 2. Когато периодите на доброволно или продължено осигуряване по избор не са взети
 предвид съгласно член SSC.11 [Сумиране на периоди], параграф 3 от приложението,
 институцията на държавата, съгласно чието законодателство са завършени тези периоди,
 изчислява размера, съответстващ на тези периоди, съобразно прилаганото от нея
 законодателство. Действителният размер на обезщетението, изчислен в съответствие с
 член SSC.47 [Отпускане на обезщетения], параграф 1, буква б) от протокола, се увеличава с
 размера, съответстващ на периодите на доброволно или продължено осигуряване по избор.
 3. Институцията на всяка държава изчислява съгласно прилаганото от нея
 законодателство дължимата сума, съответстваща на периодите на доброволно или
 продължено осигуряване по избор, по отношение на която съгласно член SSC.48 [Правила за
 избягване на съвпадането], параграф 3,


text:
буква в) от протокола, не се прилагат разпоредбите за
 прекратяване, намаляване или спиране на друга държава.
 Когато прилаганото от компетентната институция законодателство не позволява размерът да
 бъде определен пряко, тъй като това законодателство установява различни стойности за
 периодите на осигуряване, може да бъде определен условен размер. Специализираният
 комитет по координация в областта на социалната сигурност установява подробния ред за
 определянето на този условен размер.
 Член SSCI.37: Искания за обезщетение
 A. Подаване на искания за пенсии за старост и за преживели лица
 1. Претендиращото за обезщетение лице подава искане до институцията по мястото на
 неговото пребиваване или до институцията на последната държава, чието законодателство е
 било приложимо. Ако съответното лице никога не се е подчинявало на законодателството,
 прилагано от институцията по мястото на пребиваване, тази институция препраща искането до
 институцията на последната държава, чието законодателство е било приложимо.
 2. Датата на подаване на искането се зачита във всички съответни институции.
 3. Чрез дерогация от параграф 2, ако претендиращото за обезщетение лице не съобщи,
 въпреки че е било приканено да го направи, факта, че е било заето или е пребивавало в други
 държави, датата, на която лицето допълва своето първоначално искане или подава ново
 искане за липсващите периоди на заетост или/и пребиваване в държава, се счита за дата на
 подаване на искането до институцията, прилагаща въпросното законодателство, при спазване
 на по-благоприятните разпоредби на това законодателство.
 1372
 ---pagebreak--- Член SSCI.38: Удостоверения и информация, подавани заедно с искането от претендиращото
 за обезщетение лице
 1. Искането се подава от лицето в съответствие с разпоредбите на законодателството,
 прилагано от институцията, по член SSCI.37 [Искания за обезщетение], параграф 1 от
 настоящото приложение, и се придружава от необходимите подкрепящи документи,
 изисквани съгласно това законодателство. По-специално претендиращото за обезщетение
 лице предоставя всякаква налична информация по въпроса и подкрепящи документи относно
 периодите на осигуряване (институции, идентификационни номера), периодите на заетост
 (работодатели) или периодите на самостоятелна заетост (естество и място на дейността) и
 периодите на пребиваване (адреси), които могат да бъдат завършени по друго
 законодателство, както и относно продължителността на тези периоди.
 2. Когато в съответствие с член SSC.45 [Общи разпоредби], параграф 1 от протокола,
 претендиращото за обезщетение лице поиска отлагане на отпускането на обезщетение за
 старост по силата на законодателството на една или повече държави, то заявява това в
 искането си и конкретизира съгласно кое законодателство е поискано отлагането. За да се
 позволи на претендиращото за обезщетение лице да упражни това право, съответните
 институции, по искане на лицето, му съобщават цялата информация, с която разполагат, така
 че то да може да прецени последиците от паралелно или последователно отпускане на
 обезщетения, за които може да претендира.
 3. Ако лицето, претендиращо за обезщетение, оттегли искането си за обезщетения,
 предвидени в законодателството на определена държава, това оттегляне не се счита за
 паралелно оттегляне на исканията за обезщетения съгласно законодателството на друга
 държава.
 Член SSCI.39: Проучване на искания от съответните институции
 Институция за контакт
 1. Институцията, до която се подава или препраща искане за обезщетение в съответствие
 с член SSCI.37 [Искания за обезщетение], параграф 1 от настоящото приложение, се нарича по-
 нататък „институция за


text:
контакт“. Институцията по мястото на пребиваване не се посочва като
 институция за контакт, ако съответното лице никога не се е подчинявало на
 законодателството, което тази институция прилага.
 Освен че проучва искането за обезщетение съгласно законодателството, което прилага, тази
 институция, в качеството си на институция за контакт, насърчава обмена на данни,
 съобщаването на решения и операциите, необходими за проучване на искането от съответните
 институции, и предоставя на лицето, при поискване, всякаква информация, свързана с
 аспектите на проучването във връзка с настоящия протокол, както и го информира за хода на
 проучването.
 Проучване на искания за пенсии за старост и за преживели лица
 2. Институцията за контакт незабавно изпраща исканията за обезщетения и всички
 документи, с които разполага, и когато е уместно, съответните документи, предоставени от
 претендиращото за обезщетение лице до всички въпросни институции, за да могат те да
 започнат едновременно проучване на искането. Институцията за контакт уведомява
 останалите институции за периодите на осигуряване или пребиваване, подчинени на нейното
 1373
 ---pagebreak--- законодателство. Тя също така посочва кои документи се подават на по-късен етап и допълва
 искането при първа възможност.
 3. Всяка от въпросните институции уведомява при първа възможност институцията за
 контакт и останалите институции за периодите на осигуряване или пребиваване, подчинени на
 нейното законодателство.
 4. Всяка от въпросните институции изчислява размера на обезщетенията в съответствие с
 член SSC.47 [Отпускане на обезщетения] от протокола и уведомява институцията за контакт и
 съответните други институции за решението си, за размера на дължимите обезщетения и за
 всяка друга информация, необходима за целите на членове SSC.48 [Правила за избягване на
 съвпадането]—SSC.50 [Правила за избягване на съвпадането на обезщетения от различен вид]
 от протокола.
 5. Ако въз основа на информацията, посочена в параграфи 2 и 3 от настоящия член, някоя
 институция установи, че е приложим член SSC.52 [Осигурителни периоди или периоди на
 пребиваване под една година], параграф 2 или 3 от протокола, тя информира институцията за
 контакт и съответните други институции.
 Член SSCI.40: Уведомяване на претендиращото за обезщетение лице за решенията
 1. Всяка институция уведомява претендиращото за обезщетение лице за своето решение,
 взето в съответствие с приложимото законодателство. Във всяко решение се посочват
 правните средства за защита и предвидените срокове за обжалване. След като институцията за
 контакт бъде уведомена за всички решения, взети от всяка институция, тя изпраща на
 претендиращото за обезщетение лице и на съответните други институции обобщение на тези
 решения. Образец на това обобщение се изготвя от Специализирания комитет по координация
 в областта на социалната сигурност. Обобщението се изпраща на претендиращото за
 обезщетение лице на езика на институцията или по негово искане на език по негов избор,
 включително английски език, който е признат за официален език на Съюза.
 2. Ако след получаване на обобщението претендиращото за обезщетение лице сметне,
 че правата му са засегнати от взаимодействието на решения, взети от две или повече
 институции, то има право на преразглеждане на решенията от съответните институции в
 сроковете, установени в съответното национално законодателство. Сроковете започват да
 текат от датата на получаване на обобщението. Претендиращото за обезщетение лице се
 уведомява писмено за резултата от преразглеждането.
 Член SSCI.41: Определяне на степента


text:
на инвалидност
 Всяка институция в съответствие със своето законодателство има възможност да поиска
 претендиращото за обезщетение лице да бъде прегледано от посочен от нея лекар или друг
 експерт, за да се определи степента на инвалидност. Институцията на една държава, обаче,
 взема предвид документите, медицинските доклади и административните данни, събрани от
 институцията на всяка друга държава, така както би направила, ако те са изготвени в нейната
 собствена територия.
 Член SSCI.42: Предварителни вноски и авансово изплащане на обезщетения
 1. Независимо от член SSCI.7 [Предварително изчисляване на обезщетенията и вноските]
 от настоящото приложение, всяка институция, която в процеса на проучване на дадено искане
 за обезщетение установи, че претендиращото за обезщетение лице има право на независимо
 обезщетение съгласно приложимото законодателство, в съответствие с член SSC.47 [Отпускане
 1374
 ---pagebreak--- на обезщетения], параграф 1, буква a), изплаща това обезщетение незабавно. Това плащане се
 счита за предварително, ако размерът му би могло да бъде променен вследствие на
 процедурата по проучване на искането.
 2. Когато от наличната информация е очевидно, че претендиращото за обезщетение лице
 има право на плащане от институция по член SSC.47 [Отпускане на обезщетения], параграф 1,
 буква б) от протокола, тази институция извършва авансово плащане в размер, възможно най-
 близък до този, който вероятно ще бъде изплатен съгласно член SSC.47 [Отпускане на
 обезщетения], параграф 1, буква б) от протокола.
 3. Всяка институция, която има задължение да изплаща предварителните обезщетения
 или авансовите плащания по параграф 1 или 2, информира незабавно претендиращото за
 обезщетение лице, като насочва вниманието му върху предварителния характер на мярката и
 всички права на обжалване съгласно нейното законодателство.
 Член SSCI.43: Преизчисляване на обезщетения
 1. Когато се извършва преизчисляване на обезщетения в съответствие с член SSC.45
 [Общи разпоредби], параграф 4 и член 54 [Преизчисляване и осъвременяване на
 обезщетения], параграф 1 от протокола, член SSCI.42 [Предварителни вноски и авансово
 изплащане на обезщетения] от настоящото приложение се прилага mutatis mutandis.
 2. Когато обезщетението се преизчислява, прекратява или спира, институцията, взела
 решението, уведомява незабавно съответното лице и информира всяка от институциите, от
 които съответното лице има право да получава обезщетения.
 Член SSCI.44: Мерки за ускоряване на процеса на изчисляване на пенсиите
 1. За да се улесни и ускори проучването на исканията и изплащането на обезщетения,
 институциите, на чието законодателство се подчинява лицето:
 (a) обменят или предоставят на институциите на други държави елементите за
 идентифициране на лицата, които преминават от едно приложимо национално
 законодателство към друго, и заедно гарантират, че тези елементи за идентифициране
 се запазват и са в съответствие, или в противен случай, предоставят на тези лица
 средства за пряк достъп до елементите за идентифицирането им;
 (b) достатъчно преди минималната възраст за придобиване на пенсионни права или преди
 навършване на определена от националното законодателство възраст, обменят или
 осигуряват на съответното лице и на институциите на други държави информация
 (завършени периоди или други важни елементи) относно пенсионните права на лицата,
 които са преминали от едно приложимо законодателство към друго, или в противен
 случай, информират тези лица относно бъдещите им права на обезщетения или им
 осигуряват възможност за запознаване с тях.
 2. За целите на прилагането на параграф 1,


text:
Специализираният комитет по координация в
 областта на социалната сигурност определя елементите на информацията, които се обменят
 или предоставят, и установява подходящи процедури и механизми, отчитайки
 характеристиките, административната и техническата организация, и технологичните средства,
 с които разполагат националните пенсионни схеми. Специализираният комитет по
 координация в областта на социалната сигурност гарантира изпълнението на тези пенсионни
 схеми като организира последващ контрол върху предприетите мерки и тяхното прилагане.
 1375
 ---pagebreak--- 3. За целите на прилагането на параграф 1, посочената в настоящия член информация
 следва да се предоставя на институцията в първата държава, където на лицето е предоставен
 личен идентификационен номер (PIN) за целите на администрацията за социална сигурност.
 Член SSCI.45: Мерки за координация в държавите
 1. Без да се засяга член SSC.46 [Специални разпоредби за сумиране на периоди] от
 протокола, когато националното законодателство предвижда разпоредби за определяне на
 отговорната институция или на приложимата схема или за определяне на периоди на
 осигуряване към конкретна схема, тези разпоредби се прилагат, като се вземат предвид само
 периодите на осигуряване, завършени съгласно законодателството на съответната държава.
 2. Когато националното законодателство предвижда разпоредби за координация на
 специалните схеми за държавни служители и на общата схема за заети лица, тези разпоредби
 не се засягат от разпоредбите на протокола и на настоящото приложение.
 ГЛАВА 5: ОБЕЗЩЕТЕНИЯ ЗА БЕЗРАБОТИЦА
 Член SSCI.46: Сумиране на периоди и изчисляване на обезщетения
 1. Член SSCI.11 [Сумиране на периоди], параграф 1 от настоящото приложение се прилага
 mutatis mutandis към член SSC.56 [Специални разпоредби за сумиране на периоди на
 осигуряване, заетост или самостоятелна заетост] от протокола. Без да се засягат задълженията
 на ангажираните институции, съответното лице може да представи пред компетентната
 институция документ, издаден от институцията на държавата, на чието законодателство се е
 подчинявала дейността му като заето или самостоятелно заето лице, като посочи завършените
 периоди по силата на това законодателство.
 2. За целите на прилагането на член SSC.57 [Изчисляване на обезщетения за безработица]
 от протокола, компетентната институция на държава, чието законодателство предвижда
 изчисляването на обезщетенията да варира в зависимост от броя на членовете на семейството,
 взема предвид също така членовете на семейството на съответното лице, пребиваващи в друга
 държава, както ако биха пребивавали в компетентната държава. Тази разпоредба не се
 прилага, когато в държавата на пребиваване на членовете на семейството друго лице има
 право на обезщетения за безработица, изчислени на базата на броя на членовете на
 семейството.
 ДЯЛ IV: ФИНАНСОВИ РАЗПОРЕДБИ
 ГЛАВА 1: ВЪЗСТАНОВЯВАНЕ НА РАЗХОДИТЕ ЗА ОБЕЗЩЕТЕНИЯ ПРИ ПРИЛАГАНЕ НА ЧЛЕН SSC.30
 [Възстановяване на разходи между институции] И ЧЛЕН SSC.36 [Възстановяване на разходи
 между институции] ОТ ПРОТОКОЛА
 Раздел 1: Възстановяване на базата на действителните разходи
 Член SSCI.47: Принципи
 1. За целите на прилагането на член SSC.30 [Възстановяване на разходи между
 институции] и член SSC.36 [Възстановяване на разходи между институции] от протокола,
 действителният размер на разходите за обезщетения в натура съгласно данните в
 счетоводните сметки на институцията, която ги е предоставила, се възстановява на същата
 институция от компетентната институция, освен когато се прилага член SSCI.57 [Предварително
 изплатени парични обезщетения или вноски] от настоящото приложение.
 1376
 ---pagebreak--- 2. Ако в счетоводните сметки на институцията, която е предоставила обезщетенията


text:
по
 параграф 1, не е посочен действителният размер на разходите за тях или част от него,
 подлежащата на възстановяване сума се определя като еднократно плащане, което се
 изчислява въз основа на цялата подходяща справочна информация, получена от наличните
 данни. Специализираният комитет по координация в областта на социалната сигурност
 определя основите, които следва да се използват за изчисляване на еднократното плащане,
 както и неговия размер.
 3. При възстановяване не могат да се вземат под внимание ставки, по-високи от
 приложимите за обезщетенията в натура, предоставени на осигурени лица, спрямо които се
 прилага законодателството, прилагано от институцията, предоставяща посочените в
 параграф 1 обезщетения.
 Раздел 2: Възстановяване на базата на фиксирани суми
 Член SSCI.48: Определяне на съответните държави
 1. Държавите, посочени в SSC.30 [Възстановяване на разходи между институции],
 параграф 2 от протокола, чиито правни или административни структури са такива, че не е
 подходящо да се използва възстановяване на базата на действителните разходи, са изброени в
 допълнение SSCI-3 към настоящото приложение.
 2. По отношение на държавите, изброени в допълнение SSCI-3 към настоящото
 приложение, размерът на обезщетенията в натура, предоставяни на:
 (a) членове на семейството, които не пребивават в една и съща държава с осигуреното
 лице, съгласно член SSC.15 [Пребиваване в държава, различна от компетентната
 държава] от протокола; и на
 (b) пенсионери и членове на техните семейства съгласно член SSC.22 [Липса на право на
 обезщетения в натура съгласно законодателството на държавата по пребиваване],
 параграф 1, член SSC.23 [Пенсии съгласно законодателството на една или повече
 държави, различни от държавата на пребиваване, когато съществува право на
 обезщетения в натура в последната държава] и член SSC.24 [Пребиваване на членовете
 на семейството в държава, различна от тази, в която пенсионерът пребивава] от
 протокола;
 се възстановява от компетентните институции на институциите, предоставящи посочените
 обезщетения, на базата на фиксирана сума, която се определя за всяка календарна година.
 Тази фиксирана сума е възможно най-близка до действителните разходи.
 Член SSCI.49: Метод за изчисляване на месечните фиксирани суми и на общата фиксирана сума
 1. За всяка държава кредитор месечната фиксирана сума за едно лице (Fi) за календарна
 година се определя, като средните годишни разходи за едно лице (Yi), с разбивка по
 възрастови групи (i), се разделят на 12 и полученият резултат се намали с (X) по следната
 формула:
 Fi = Yi*1/12*(1-X)
 където:
 1377
 ---pagebreak--- - индексът (i = 1, 2 и 3) представлява трите възрастови групи, използвани
 за изчисляване на фиксираните суми:
 - i = 1: лица на възраст под 20 години,
 - i = 2: лица на възраст от 20 до 64 години,
 - i = 3: лица на 65 години и над тази възраст,
 - Yi представлява средните годишни разходи за лице от възрастова група
 i, определени в параграф 2.
 - коефициентът Х (0,20 или 0,15) представлява намалението, посочено в
 параграф 3.
 2. Средните годишни разходи за едно лице (Yi) във възрастова група i се получават, като
 годишните разходи за всички обезщетения в натура, предоставяни от институциите на
 държавата кредитор на всички лица в съответната възрастова група, спрямо които се прилага
 нейното законодателство и които пребивават на нейна територия, се разделят на средния


text:
брой лица в тази възрастова група през съответната календарна година. Изчислението се
 базира на разходите по схемите, посочени в член SSCI.20 [Режим, който се прилага в случаите
 на повече от един режим в държавата на пребиваване или престой] от настоящото
 приложение.
 3. Намалението, което се прилага към месечната фиксирана сума, по принцип е равно на
 20 % (X = 0,20). Когато компетентната държава не е включена в приложение SSC-3 [Повече
 права за пенсионери, завърнали се в компетентната държава], за пенсионерите и членовете на
 семействата им то е равно на 15 % (X = 0,15).
 4. За всяка държава длъжник общата фиксирана сума за календарна година е равна на
 сумата от резултатите, получени чрез умножаване за всяка възрастова група i на определените
 месечни фиксирани суми за едно лице по броя на месеците, завършени от съответните лица в
 държавата кредитор от тази възрастова група.
 Броят на месеците, завършени от съответните лица в държавата кредитор, е сумата от
 календарните месеци в рамките на календарна година, през които лицата, поради
 пребиваването си на територията на държавата кредитор, са имали право на обезщетения в
 натура на тази територия за сметка на държавата длъжник. Тези месеци се определят на
 основата на списък, който се води за тази цел от институцията по мястото на пребиваване,
 основан на доказателствена документация за правата на бенефициерите, предоставена от
 компетентната институция.
 5. Специализираният комитет по координация в областта на социалната сигурност може
 да внесе предложение, съдържащо изменения, които могат да се окажат необходими, за да се
 гарантира, че изчисляването на фиксираните суми се доближава максимално до действително
 направените разходи и че намаленията, посочени в параграф 3, не водят до небалансирани
 плащания или дублиране на плащания за държавите.
 6. Специализираният комитет по координация в областта на социалната сигурност
 установява методите за определяне на елементите за изчисляване на фиксираните суми,
 посочени в параграфи 1—5.
 1378
 ---pagebreak--- Член SSCI.50: Уведомяване за средните годишни разходи
 Специализираният комитет по координация в областта на социалната сигурност се уведомява
 за средните годишни разходи за едно лице във всяка възрастова група за конкретна година не
 по-късно от края на втората година след въпросната година. Ако при изтичане на този срок не
 е изпратено уведомяване, се приемат средните годишни разходи за лице, които
 Специализираният комитет по координация в областта на социалната сигурност последно е
 определил за предходна година.
 Раздел 3: Общи разпоредби
 Член SSCI.51: Процедура за възстановяване на суми между институции
 1. Възстановяването на суми между държавите се извършва възможно най-бързо. Всяка
 съответна институция е задължена да възстанови сумите по искания, веднага щом има
 възможност преди сроковете, посочени в настоящия раздел. Спор по отношение на
 определено искане не възпрепятства възстановяването на суми по друго искане или искания.
 2. Възстановяването между институциите на държавите членки и на Обединеното
 кралство на суми, предвидени в членове SSC.30 [Възстановяване на разходи между
 институции] и SSC.36 [Възстановяване на разходи между институции] от протокола, се
 извършва чрез органа за връзка. Може да се определи отделен орган за връзка за
 възстановяванията на суми по реда на член SSC.30 [Възстановявания между институциите] и
 член SSC.36 [Възстановявания между институции]